Sue Lyon

Sue Lyon (født Suellyn Lyon 10. juli 1946 i Davenport i Iowa, død 26. desember 2019 i Los Angeles) var en amerikansk skuespillerinne.

Lyon utdannet seg ved L.A. City College og arbeidet som fotomodell for JC Penney mens hun arbeidet i en butikk for herreklær. Hun medvirket i et par filmer før hun ble «oppdaget» av regissøren Stanley Kubrick og gjorde filmdebut i 1962 i dennes film Lolita. Hun fikk stor publisitet og forhåndsreklame som kommende stjerne for sin rolle som den seksuelt bråmodne unge piken. Hun var 14 år gammel da Kubrick valgte henne til rollen.

Lyon giftet seg i 1964 med skuespilleren Hampton Fancher, men ekteskapet holdt bare ett år. I 1970 giftet hun seg med Roland Harrison, som var fotograf og fotballtrener. Paret flyttet til Spania, men skilte seg i 1971 efter problemer i ekteskapet. I 1973 giftet hun seg med Gary «Cotton» Adamson som ble dømt til fengsel for ransmord. Hun gav opp sitt daværende arbeid som servitrise og begynte å arbeide for fengselsreformer. Da Adamson på nytt gjennomførte et ran begjærte Lyon og fikk innvilget skilsmisse i 1974. Lyons problemer påvirket hennes karriere og hun spilte i sin siste film i 1980. Hun giftet sig med Richard Rudman og paret bodde i Los Angeles.

Referanser

Eksterne lenker
 

Skuespillere fra USA
Personer fra Davenport